Die wêreld in foto’s – 11 Julie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Die temperatuur in Serwië het Dinsdag tot 40 °C gestyg en warm winde in sommige gebiede veroorsaak. Dié foto is geneem by die Donaurivier in Serwië. Foto: Darko Vojinovic, AP Did the Bear Sit under a Tree, ŉ skildery van die Amerikaanse kunstenaar Benny Andrews, is tans te sien in die Tate Modern in Londen se uitstalling Soul of a Nation. Dié uitstalling met die werk van Afro-Amerikaanse kunstenaars is tot 22 Oktober te sien. Die kunswerke in dié uitstalling is tussen 1963 en 1983 gemaak. Foto: Frank Augstein, AP Lugaanvalle teiken Dinsdag vestings van Isis in die ou gedeelte van Mosoel ŉ dag nadat Irak se premier “volslae oorwinning” in Mosoel aangekondig het. Foto: Felipe Dana, AP Sonneblomme in ŉ veld naby Bad Homburg in Duitsland. Foto: Michael Probst, AP ŉ Reuse-panda-tweeling Dinsdag tydens die voering van hul eerste verjaardag in die Chongqing-dieretuin in die suidweste van China. Die twee pandas heet Yu Bao en Yu Bei. Foto: Tang Yi, Xinhua